Onsdag havde Rudolf Pilegaard Blenstrup en stor overraskelse med til kræftafdelingen.

I over 50 år har der været spillet banko hver onsdag og søndag i Blenstrup Hallen. Der møder trofast op mod 150 personer op for at spille med, og noget af overskudet fra de populære bankospil er de sidste fire år blevet brugt på at donere gaver og penge til børnekræftafdelingen 303b på Aalborg Sygehus Nord. Onsdag havde Rudolf Pilegaard Blenstrup fra bankoklubben så en glædelig overraskelse med til kræftafdelingen. Han overrakte 10.000 kroner og en masse andre gaver til afdelingen og dens patienter.